Akontios

Akontios (vanakreeka keeles: Ἀκόντιος, ladina Acontius) oli vanakreeka mütoloogias Keose saarelt pärit kena nooruk, kes Delose saarel peetud Artemise pidustustel nägi Artemise templis istumas Ateenast pärit Kydippet ning armus neidu.

Noormees tahtis neidu võita kavalusega, ta kirjutas õunale sõnad: "Ma vannun Artemise templi juures, et abiellun Akontiosega" ja veeretas õuna neiu jalge ette. Kydippe võttis õuna üles ja luges kirjutatud sõnad antiikaja kombe kohaselt valjusti ette. Antiigileksikon. Kirjastus Valgus. Tallinn 1983, lk. 25. Kuid vande lugemine templis või selle lähedal tähendas jumala või jumalanna tunnistajaks kutsumist ja viitas soovile, et äsja loetu läheks täide. Mõistes oma sõnade tähendust, kohtles neiu siiski Akontiost tõrjuvalt. Ning kuigi Kydippe oli hiljem rohkem kui üks kord kihlatud, ei õnnestunud tal abielluda, sest ta haigestus alati enne pulmi. Delfi oraakel teatas lõpuks Kydippe isale, et neiu haiguste põhjuseks on solvunud jumalanna viha ja soovitas tüdrukul oma kohustust täita. Seepeale nõustus Kydippe isa, et tüdruk abiellub Akontiosega.Aristaenetos, epistolograaf. Kirjad.

Teemat on kasutanud Kallimachos ja Ovidius, samuti mõned kaasaja ooperiloojad.

Viited

Kategooria:Vanakreeka mütoloogia tegelaskujud